**Ա Ր Ձ Ա Ն Ա Գ Ր Ո Ւ Թ Յ Ո Ւ Ն ԹԻՎ 9**

02.05.2022թ. ք.Արտաշատ

**,,ՀԱՄԱՅՆՔԻ ՀՆԳԱՄՅԱ ԶԱՐԳԱՑՄԱՆ ԾՐԱԳՐԻ,, և ,,ԱՐՏԱՇԱՏ ՔԱՂԱՔԱՅԻՆ ՀԱՄԱՅՆՔԻ ՄՅԱՍՆԻԿՅԱՆ ՓՈՂՈՑԻ ՎԵՐՋՆԱՄԱՍԻՑ ԴԵՊԻ ԴԱԼԱՐ ՏԱՆՈՂ ՃԱՆԱՊԱՐՀԻ ԱՆՎԱՆԱԿՈՉՄԱՆ ՎԵՐԱԲԵՐՅԱԼ,, հարցերի հանրային լսման /քննարկման/**

 Արարատի մարզի Արտաշատի համայնքապետարանի վարչական շենքի 2-րդ հարկի նիստերի դահլիճում 2022 թվականի մայիսի 2-ին ժամը 11:00-ին տեղի ունեցավ ,,**ՀԱՄԱՅՆՔԻ ՀՆԳԱՄՅԱ ԶԱՐԳԱՑՄԱՆ ԾՐԱԳՐԻ,, և ,,ԱՐՏԱՇԱՏ ՔԱՂԱՔԱՅԻՆ ՀԱՄԱՅՆՔԻ ՄՅԱՍՆԻԿՅԱՆ ՓՈՂՈՑԻ ՎԵՐՋՆԱՄԱՍԻՑ ԴԵՊԻ ԴԱԼԱՐ ՏԱՆՈՂ ՃԱՆԱՊԱՐՀԻ ԱՆՎԱՆԱԿՈՉՄԱՆ ՎԵՐԱԲԵՐՅԱԼ**,, հարցերի հանրային լսում /քննարկում/:

Հանրային լսման անցկացման վերաբերյալ կատարվել է պատշաճ իրազեկում:

Հանրային լսումը /քննարկումը/ վարեց Արտաշատ համայնքի ղեկավար Կառլեն Մկրտչյանը, քարտուղարությամբ` աշխատակազմի քարտուղար` Գ.Նազարյանի:

Հանրային լսմանը /քննարկմանը/ մասնակցում էին Արտաշատի համայնքապետարանի աշխատակազմի աշխատակիցներ, գյուղական բնակավայրերի վարչական ղեկավարներ, հասարակական կազմակերպությունների ներկայացուցիչներ:

Հանրային քննարկման մասնակիցների անհատական կազմը կցվում է սույն արձանագրությանը:

Համայնքի ղեկավարը ողջունեց ներկաներին և ներկայացրեց քննարկման համառոտ նկարագիրը, այնուհետև զեկույցով հանդես եկավ աշխատակազմի ԶԾՏԳ բաժնի պետ Զ.Հակոբջանյանը:

Զ.Հակոբջանյանը հանգամանորեն ներկայացրեց համայնքի սոցիալ-տնտեսական և մշակութային զարգացմանն ուղղված ծրագրերից: Նշեց, որ առանձնահատուկ ուշադրություն է դարձվելու համայնքում մշակութային կյանքն ակտիվացնելուն, պատմամշակութային ժառանգության պահպանմանը, զբոսաշրջության խթանմանը և զարգացմանը, երիտասարդության ներգրավմանը, առողջ ապրելակերպը խրախուսող միջոցառումների կազմակերպմանը` հատկապես գյուղական բնակավայրերում և մի շարք այլ անելիքների մասին:

Համայնքի ղեկավարը մասնակիցներին հորդորեց ակտիվ առաջարկներով հանդես գալ, հավաստիացնելով, որ պատրաստ են յուրաքանչյուր նոր և համայնքի զարգացմանը նպաստող առաջարկ ընդգրկելու նախագծերում:

Համայնքի հնգամյա զարգացման ծրագիրը մեծ հետաքրքրություն առաջացրեց և ծավալվեց բուռն քննարկում:

Առաջարկներով հանդես եկան հասարակական կազմակերպությունների ներկայացուցիչները և իրենց պատրաստակամությունը հայտնեցին աջակցելու ծրագրի իրականացմանը` օգտագործելով իրենց փորձը և կապերը ի շահ համայնքի զարգացման:

Հաջորդ` ,,Արտաշատ քաղաքային համայնքի Մյասնիկյան փողոցի վերջնամասից դեպի Դալար տանող ճանապարհի անվանակոչման վերաբերյալ,, հարցի զեկույցով հանդես եկավ աշխատակազմի ՔՀ բաժնի պետ Կ.Պողոսյանը: Պարզաբանեց, որ մի շարք գործընթացների իրականացման դժվարության հետ կապված վերոնշյալ ճանապարհի անվանակոչության անհրաժեշտություն է առաջացել: Առաջարկություն արվեց այն անվանակոչելու Արտաշատ պատմական մայրաքաղաքի հիմնադիր Արտաշեսի անունով` Արտաշեսյան:

Առաջարկը մեծ ոգևորությամբ ընդունվեց ներկաների կողմից:

Վերջում հանրային լսումը /քննարկումը/ ամփոփեց Արտաշատ համայնքի ղեկավար Կ.Մկրտչյանը, իր շնորհակալությունը հայտնեց մասնակիցներին ցուցաբերած ակտիվության համար:

 **ՎԱՐՈՂ ԵՎ ՊԱՏԱՍԽԱՆԱՏՈՒ**

 **ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ` /Կ.ՄԿՐՏՉՅԱՆ/**

 **ԱՐՁԱՆԱԳՐՈՂ**

**ԱՇԽԱՏԱԿԱԶՄԻ ՔԱՐՏՈՒՂԱՐ` /Գ.ՆԱԶԱՐՅԱՆ/**